text: [{"text_idx": "#000002", "text": "Messi, Modric\u0301 og Mi\u0301n s\u00f8ga"}, {"text_idx": "#000005", "text": "Li\u0301ka si\u0301\u00f0ani eg var barn havi eg elska\u00f0 at veri\u00f0 a\u0301 legu \u2013 summarlegum, KFS-legum, sko\u0301talegum og Bla\u0301krosslegum. Tey fyrstu a\u0301rini var eg vanligur luttakari, men ta\u0301 eg var farin um tey 18 a\u0301rini havi eg bru\u0301kt no\u0301gv vikuskifti og summarvikur sum lei\u00f0ari a\u0301 legum. Ta\u00f0 var ju\u0301st ta\u00f0, sum hendi hetta summari\u00f0 2018, ta\u0301 heimsmeistarakappingin i\u0301 fo\u0301tbo\u0301lti var fyriskipa\u00f0, og eg var bi\u00f0in sum lei\u00f0ari i\u0301 Nesvi\u0301k.Eg og ein ungur klaksvi\u0301ksdrongur fingu eitt kamar, har teir flestu dreingirnir vo\u0301ru u\u0301r Fuglafir\u00f0i, sovi\u0301tt eg minnist. Eg hev\u00f0i veri\u00f0 lei\u00f0ari fyrr og visti ti\u0301, at ein tann truplasta l\u00f8tan sum lei\u00f0ari er, ta\u0301 dreingirnir skulu fa\u0301ast at sova. TA\u00d0 hava teir hv\u00f8rki hug ella ti\u0301\u00f0 til.Men eg visti ra\u0301\u00f0ini: Eg skuldi fortelja teimum eina s\u00f8gu hv\u00f8rt kv\u00f8ld um ein perso\u0301n ella eina fyrimynd, sum teir kendu eitt sindur til, i\u0301 \u00f8llum f\u00f8rum a\u0301 fo\u0301tbo\u0301ltsv\u00f8llinum, men ikki alt!"}, {"text_idx": "#000006", "text": "Eg googla\u00f0i eitt sindur um Messi u\u0301r Argentina, eitt sindur um Modric\u0301 u\u0301r Kroatia og eitt sindur um Neymar um Brasilia, fyri at taka tri\u0301ggjar stj\u00f8rnur burtur u\u0301r ru\u0301gvuni, og sum vo\u0301ru no\u0301gv umtala\u00f0ar hetta summari\u00f0. Modric\u0301 var annar kosin sum besti leikarin i\u0301 kappingini. Og so byrja\u00f0i summarlegan.Dreingirnir, sum gingu i\u0301 6. og 7. flokki h\u00f8vdu no\u0301gv energi, og nu\u0301 songarti\u0301\u00f0in n\u00e6rka\u00f0ist, var ringt at fa\u0301a fri\u00f0 i\u0301 kamarinum. Men ta\u0301 eg so nevndi, at eg \u00e6tla\u00f0i at fortelja teimum um hetjuna Messi, so fekk eg fri\u00f0 ta l\u00f8tuna.Eg byrja\u00f0i vi\u00f0 at fortelja um hansara o\u0301tru\u0301ligu evnir vi\u00f0 at sp\u00e6la ein bo\u0301lt \u2013 eg hev\u00f0i sja\u0301lvur s\u00e6\u00f0 hann sp\u00e6la -, og hv\u00f8nn ty\u0301dning, hann hev\u00f0i fyri fo\u0301tbo\u0301ltin i\u0301 heimlandi si\u0301num og ikki minst i\u0301 FC Barcelona. So spurdi eg varisliga u\u0301t i\u0301 ru\u0301mi\u00f0, um teir h\u00f8vdu lagt merki til nakrar av tatoveringum hansara. Ju\u0301, onkur hev\u00f0i lagt merki til, men ta\u0301 eg so spurdi, um teir h\u00f8vdu s\u00e6\u00f0, at hann hev\u00f0i Jesus tatovera\u00f0an a\u0301 h\u00f8gru \u00f8ksl si\u0301ni, \u2013 nei, ta\u00f0 h\u00f8vdu teir ikki hugsa\u00f0 um. Hann hevur i\u0301alt 18 tatoveringar, men hendan, har hann so ty\u0301\u00f0iliga sigur fra\u0301 si\u0301ni kristnu tru\u0301gv, sigur m\u00e6r so no\u0301gv. Ju\u0301, hetta ma\u0301ttu teir heldur fara at hyggja eftir n\u00e6stu fer\u00f0, teir hugdu eftir Argentina ella Barcelona.L\u00f8tu seinni vo\u0301ru allir sovna\u00f0ir."}, {"text_idx": "#000007", "text": "Kv\u00f8ldi\u00f0 eftir to\u0301k eg tra\u0301\u00f0in uppaftur, og tosa\u00f0i um evnini hja\u0301 Luka Modric\u0301. Vit kendu hann ta\u0301, sum ein klett hja\u0301 landsli\u00f0i si\u0301num og sum stri\u0301\u00f0sma\u00f0ur a\u0301 li\u00f0num hja\u0301 Real Madrid."}, {"text_idx": "#000008", "text": "Eg fortaldi dreingjunum um borgarakri\u0301ggi\u00f0 i\u0301 Jugoslavia, har dreingir a\u0301 hansara aldri ikki h\u00f8vdu ta\u00f0 l\u00e6tt, me\u00f0an bumburnar fullu i\u0301 by\u0301unum, og har eingin kundi kenna seg tryggan i\u0301 borgarakri\u0301gnum. Mitt millum ku\u0301lur, bumbur, o\u0301fri\u00f0, grannastri\u0301\u00f0 gekk hesin li\u0301tli drongurin vi\u00f0 einum bo\u0301lti i\u0301 hond, og sparka\u00f0i hann upp mo\u0301ti einum hu\u0301saveggi. \u00d8ll henda venjingin gj\u00f8rdi hann til tann sto\u0301ra fo\u0301tbo\u0301ltssp\u00e6laran, sum hann var ta\u0301, og framvegis er i\u0301 felagi si\u0301num.Og so var n\u00e6stseinasta kv\u00f8ldi\u00f0 komi\u00f0, ta\u0301 eg to\u0301k upp enn eina andaliga/fo\u0301tbo\u0301ltsliga fyrimynd, Neymar og fortaldi um hansara barnaa\u0301r, og leg\u00f0i serligan dent a\u0301 hansara kristnu tru\u0301gv, i\u00f0 hann ikki a\u0301 nakran ha\u0301tt skammast vi\u00f0. Eg vi\u0301sti teimum a\u0301, at hann eisini hevur havt eitt pannuband vi\u00f0 tekstinum \u201d100 prosent Jesus\u201d. Hann sm\u00e6ddist ikki vi\u00f0 at siga fo\u0301tbo\u0301ltsheiminum fra\u0301, hv\u00f8nn hann hev\u00f0i sett si\u0301tt a\u0301lit a\u0301.Ta\u00f0 var stuttligt at merkja, hvussu v\u00e6l dreingirnir lurta\u00f0u eftir s\u00f8guni um hesar fo\u0301tbo\u0301ltshetjur si\u0301nar. Og mi\u0301n b\u00f8n var a\u0301\u00f0renn leguna, a\u0301 sja\u0301lvari leguni og er ta\u00f0 enn, at teir allir mugu hava Jesus sum si\u0301na 100 prosent fyrimynd, ju\u0301st sum i\u0301 mi\u0301num li\u0301vi."}, {"text_idx": "#000010", "text": "Eg vo\u0301ni bara, at eg vi\u00f0 mi\u0301num or\u00f0um, mi\u0301num li\u0301vi og mi\u0301num veruma\u0301ta kundi vi\u0301sa teimum a\u0301 Jesus, mi\u0301n sto\u0301ra fyrimynd. So var henda legan ikki til onga nyttu!"}, {"text_idx": "#000012", "text": "Manslegan byrjar kl. 18 i\u0301 kv\u00f8ld"}, {"text_idx": "#000018", "text": "Hir\u00f0in kennir sey\u00f0ir si\u0301nar \u2013 ella hvussu var ta\u00f0 nu\u0301, ta\u00f0 er?"}, {"text_idx": "#000024", "text": "Trojanski hesturin er kendur fra\u0301 Iliaduni, sum sigur fra\u0301 kri\u0301gnum millum Grikkar og Trojabu\u0301gvar. Hetta kri\u0301ggi\u00f0 leika\u00f0i a\u0301 einafer\u00f0 umlei\u00f0 a\u0301r 1200 fyri Kristus. I\u0301 10 a\u0301r h\u00f8vdu Grikkar og Trojanar barst, t..."}]